Marina Pandarof, blonda din anturajul lui Florian Coldea, care este inculpată într- 
un dosar DIICOT de trafic de droguri, a fost anchetată de același procuror vizat de 
o tentativă de asasinat de către mafia albaneză. Tânăra din Slatina este acuzată de 
procurorii antimafia că ar fi făcut trafic de stupefiante în cluburile de lux din 
Capitală și de formarea unui grup infracţional organizat, transmite Realitatea 
PLUS. Dezvăluirile au fost făcute marţi seara in emisiunea Ancăi Alexandrescu. 


Marina Pandarof ar fi organizat mai multe orgii unde se consumau droguri de mare risc, iar 
invitați ar fi fost politicieni de la cel mai înalt nivel, afaceriști, dar și oameni din serviciile 
secrete. Tânăra fotografiată alături de Florian Coldea și albanezul Dorian Ducka a înregistrat 
aceste întâlniri din cercuri restrânse. 


Procuroarea care s-a ocupat de dosarul blondei lui Coldea este cea care l-a băgat în spatele 
gratiilor pe Dan Chioru, cunoscut în lumea interlopă ca Pablo Escobar de România. 
Traficantul de droguri apelase la doi asasini din Albania pentru a o ucide pe procuroarea 
Cristina Bartha. Mercenarii angajaţi aveau misiunea să o împuște mortal în timpul deplasării 


de la sediul DIICOT Central către casă. 


Întreaga operaţiune a fost dejucată de către trupele speciale în ultimul moment, însă 
asasinii au scăpat. Autorităţile au decis ca procuroarea să primească pază zilnică din partea 
jandarmeriei. Cristina Bartha este cea care a condus ancheta din 2016, unde în apropierea 
lui Dan Chioru a fost infiltrat un ofițer sub acoperire pentru a strânge dovezi despre 
interlopul din sectorul 4 al Capitalei. 


